सीवान के महाराजगंज थाने के बलिया में दो कुख्यात डकैतों को ग्रामीणों ने पीट-पीट मार डाला तथा एक को अधमरा कर दिया। वहीं छपरा शहर में गुरुवार की सुबह बिजली का तार काटते दो चोरों की लोगों ने पोल में बांध कर सरआम धुनाई की। हालांकि बाद में उन्हें पुलिस के हवाले कर दिया गया। आए दिन बिजली के तार की चोरी और इससे बिजली ठप रहने से लोग बेहद गुस्से में थे। पुलिस ने दोनों चोरों की निशानदेही पर उनके पांच अन्य सहयोगियों को भी गिरफ्तार किया है। पुलिस को सौंपे गये चोर नई बाजार के मो. मुमताज (पिता- असलम) और मो. सलापत (पिता- शान मोहम्मद) हैं।ड्ढr ड्ढr उधर सीवान से मिली जानकारी के अनुसार बुधवार की रात 2 बजे कई डकैती में संलिप्त कुख्यात महंथ नट एव बलिया निवासी भोला नट के पुत्र बुटन नट को ग्रामीणों ने घेर लिया तथा पीट-पीटकर अधमरा कर दिया। इसमें महंथ नट की तत्काल मौत हो गई। बुटन नट का इलाज रफरल अस्पताल में चल रहा है। एक और डकैत को ग्रामीणों ने पीट-पीटकर मार डाला जिसकी पहचान नहीं हो सकी है। ग्रामीणों के अनुसार वह छपरा के जनता बाजार निवासी कुख्यात रामधनी नट हो सकता है। उस पर दरौंदा, महाराजगंज, भगवानपुर, जनता बाजार थानों में डकैती के मुकदमे दर्ज हैं। पुलिस ने इस सिलसिले में चार ग्रामीणों को गिरफ्तार किया है। डकैतों के पास से भी दो पंप सेट बरामद हुए हैं।